Mati Mägi

Mati Mägi (7. juuni 1941 Viljandi – 1. august 2013 Tartu) oli Tallinna transpordijuht.

Ta lõpetas 1965. aastal Tallinna Polütehnilise Instituudi.

Mati Mägi töötas Viljandi autobaasis ja Tallinna Taksopargis peainsenerina ning koondises Tallinna Autoveod peadirektori I asetäitjana. 25. jaanuarist 1980 kuni jaanuarini 2010. aastal oli ta Tallinna Autobussipargi (hilisema Tallinna Autobussikoondise) direktor.

Aastatel 1989–1993 oli ta Estline Eesti juhatuse esimees ja aastatel 1990–2004 Autoettevõtete Liidu president.

Tema aastatepikkusest koostööst bussitootjatega kujunes välja idee linnaliinibusside tootmiseks Eestis. Ta oli üks põhilisi initsiaatoreid AS-i Baltscan käivitamisel 1993. aastal Tartus.

Tunnustus
2000 Tallinna teenetemärk
2006 Valgetähe V klassi teenetemärk

Kirjandus
Postimees 7. august 2013 (nekroloog)

Kategooria:Eesti insenerid
Kategooria:Tallinna Tehnikaülikooli vilistlased
Kategooria:Valgetähe V klassi teenetemärgi kavalerid
Kategooria:Metsakalmistule maetud
Kategooria:Sündinud 1941
Kategooria:Surnud 2013